**OHJE POISSAOLOIHIN PUUTTUMISEEN**

*Runsaat poissaolot haittaavat koulutyötä syystä riippumatta. Tällaisessa tilanteessa pääsääntö on, että opettaja/luokanvalvoja kutsuu oppilaan ja huoltajan keskustelemaan koulunkäynnin järjestelyistä. Lisäksi paikalle pyydetään tarpeen mukaan koulun moniammatillisen työn edustajia*.

1. **SAIRAUSPOISSAOLO**

Osa varhaista tukea on sairauslomien puheeksi ottaminen oppilaan ja huoltajan kanssa. Kun oppilaalla on 5 poissaolokertaa tai sairauslomia yli 10 päivää, opettajan tulee ottaa asia puheeksi.

**Huoltaja** (tai muu lapsen hoidosta ja kasvatuksesta vastaava taho):

* ilmoittaa opettajalle tai luokanvalvojalle lapsensa sairauspoissaolosta viivytyksettä Wilman kautta tai muulla sovitulla tavalla.

**Opettaja / luokanvalvoja**:

* tiedon saatuaan merkitsee poissaolon Wilmaan ja tiedottaa oppilasta opettavalle opettajalle tai luokanvalvojalle poissaolosta.
* merkitsee Wilmaan loppupäivän poissaolon oppilaan sairastuessa kesken koulupäivän.
* soittaa huoltajalle saman päivän aikana, jos 1. – 2. luokan oppilas ei ole saapunut kouluun eikä huoltaja ole tiedottanut sairauspoissaolosta. Näin on hyvä menetellä myös vanhempien oppilaiden osalta.
* ilmoittaa huoltajalle, jos oppilas sairastuu kesken koulupäivän ja on tarve lähteä kotiin.
* seuraa oppilaan sairauspoissaoloja.
* on yhteydessä huoltajaan ja tarvittaessa kouluterveydenhoitajaan oppilaan ollessa toistuvasti poissa sairauden vuoksi.
* informoi ennakkoon tiedossa olevasta oppilaan pidemmästä sairauspoissaolosta oppilashuoltoa.
* ryhtyy toimiin opetuksen järjestämiseksi, kun sairauspoissaolon pituus sitä vaatii.

**Oppilas**:

* sopii kotiinlähdöstä opettajan, luokanvalvojan tai kouluterveydenhoitajan kanssa sairastuessaan kesken päivän.
* on yhteydessä huoltajaansa.
1. **MUU LUVALLINEN POISSAOLO**

Perheen lomamatkat järjestetään lähtökohtaisesti koulujen loma-aikoina.

**Huoltaja** (tai muu lapsen hoidosta ja kasvatuksesta vastaava taho):

* hakee opettajalta / luokanvalvojalta lupaa yksittäisen tunnin tai enintään kolmen päivän poissaoloon tai
* hakee rehtorilta luvan lapsensa useamman päivän kestävään poissaoloon sekä
* valvoo, että lapsi suorittaa koulutehtävänsä myös poissaolon aikana.

**Opettaja / luokanvalvoja**

* myöntää oppilaalle vapautuksen koulunkäynnistä enintään kolmen päivän ajaksi.
* antaa tiedon koulutehtävistä, jotka luvallisen poissaolon aikana tulee suorittaa.

**Rehtori / johtaja**

* myöntää oppilaalle harkinnan mukaan vapautuksen koulunkäynnistä enintään yhden kuukauden ajaksi.
1. **LUVATON POISSAOLO**

*Koulussa on syytä edellyttää, että poissaolon aikana tekemättä jääneet työt tehdään ja asiattomat myöhästelyt korvataan opiskellen. Pitkään poissaolleen oppilaan kanssa suunnitellaan aikataulu korvaavien suoritusten tekemiseksi. Tässä yhteydessä opettaja arvioi myös oppilaan tarvitseman pedagogisen tuen.*

**Opettaja / luokanvalvoja:**

* merkitsee poissaolot Wilmaan.
* on välittömästi yhteydessä oppilaan huoltajaan selvittämättömistä poissaoloista; pyytää selvitystä ja sopii seurannasta.
* keskustelee luokanvalvojan kanssa, jos oppilaalle alkaa kertyä useita poissaoloja saman oppiaineen tunnilta.
* keskustelee oppilaan kanssa kuunnellen tämän käsitystä tilanteesta (liittyvätkö poissaolot esim. oppimisvaikeuksiin, kaverisuhteisiin, elämäntilanteeseen, ristiriitoihin kotona tai koulussa).
* tekee oppilaan kanssa suunnitelman poissaolojen lopettamisesta ja koulutyöhön palaamisesta.
* hyödyntää yleisen tuen tukitoimia.
* jos poissaolot jatkuvat em. toimien jälkeen, kutsuu huoltajan ja oppilaan oppilashuoltotyöryhmään.
* tekee yhteistyötä koulun muiden työntekijöiden kanssa, jotta oppilaan kokema turvallisuuden tunne, kouluyhteisöön kuuluminen ja opiskelumotivaatio paranisivat.

**Aineenopettaja:**

* seuraa oppilaiden poissaoloja ja on tarvittaessa yhteydessä luokanvalvojaan.

**Huoltaja** (tai muu lapsen hoidosta ja kasvatuksesta vastaava taho):

* keskustelee lapsensa kanssa poissaolon syystä.
* huolehtii omalla toiminnallaan, että luvattomat poissaolot loppuvat.
* on yhteydessä opettajaan / luokanvalvojaan
* on tarvittaessa yhteydessä oppilashuollon työntekijään (koulukuraattori, -psykologi, -terveydenhoitaja).

**Oppilas:**

* keskustelee opettajan / luokanvalvojan kanssa ja kertoo oman käsityksensä poissaoloistaan.
* tekee opettajan kanssa suunnitelman tukemaan säännöllistä koulunkäyntiä.

**Koulun monialainen toiminta:**

* poissaolojen jatkuessa opettaja / luokanohjaaja keskustelee asiasta oppilashuollon henkilöstön kanssa.
* asiaa voidaan käsitellä pedagogiselta kannalta oppilashuoltotyöryhmässä (yleinen, tehostettu ja erityinen tuki).
* mahdollinen yksilökohtaisen oppilashuollon tarve arvioidaan ja tukea toteutetaan arvion mukaisesti.
* tarvittaessa konsultoidaan lastensuojelua.
* ennen lastensuojeluilmoituksen tekemistä koulun on oltava yhteydessä lapsen huoltajiin. Vaikka huoltaja vastustaisi ilmoituksen tekemistä, on hyvän toimintakulttuurin mukaista kuulla ja tiedottaa huoltajia.
* rehtori / johtaja, opettaja / luokanvalvoja tai sovitusti oppilashuollon työntekijä tekee lastensuojeluilmoituksen viimeistään silloin, kun huoltajiin on oltu yhteydessä ja luvattomat poissaolot ylittävät tämän jälkeen em. toimenpiteistä huolimatta 50 h. Vaikka poissaolotunteja olisi alle tämän ohjeellisen rajan, mutta koululla on huoli oppilaan tilanteesta, tehdään ilmoitus.
* yhteistyötä lastensuojelun kanssa jatketaan, kunnes oppilaan koulunkäynti säännöllistyy sekä huoli lapsen kasvusta ja kehityksestä vähenee.